CELEX: 52011DP0060
Language: fi
Date: 2011-02-16 00:00:00
Title: Valiokuntien yhteistyömenettely ja asian palauttaminen valiokuntaan (työjärjestyksen 50 ja 56 artiklan tulkinta) Euroopan parlamentin päätös 16. helmikuuta 2011 valiokuntien yhteistyömenettelystä ja asian palauttamisesta valiokuntaan siinä tapauksessa, että komission ehdotus hylätään (työjärjestyksen 50 ja 56 artiklan tulkinta)

28.6.2012   
            
            
               FI
            
            
               Euroopan unionin virallinen lehti
            
            
               CE 188/65
            
         Keskiviikko 16. helmikuuta 2011Valiokuntien yhteistyömenettely ja asian palauttaminen valiokuntaan (työjärjestyksen 50 ja 56 artiklan tulkinta)
   P7_TA(2011)0060
   Euroopan parlamentin päätös 16. helmikuuta 2011 valiokuntien yhteistyömenettelystä ja asian palauttamisesta valiokuntaan siinä tapauksessa, että komission ehdotus hylätään (työjärjestyksen 50 ja 56 artiklan tulkinta)
   2012/C 188 E/15
   
      Euroopan parlamentti, joka
   
               —
            
            
               ottaa huomioon perussopimus-, työjärjestys- ja toimielinasioiden valiokunnan puheenjohtajan 15. helmikuuta 2011 päivätyn kirjeen,
            
         
               —
            
            
               ottaa huomioon työjärjestyksen 211 artiklan,
            
         
               1.
            
            
               päättää lisätä työjärjestyksen 50 artiklaan tulkinnan seuraavasti:
               
                            
                        
                        
                           ”Puheenjohtajakokouksen päätöstä soveltaa valiokuntien yhteistyömenettelyä sovelletaan kyseessä olevan menettelyn kaikissa vaiheissa.
                        
                     
                            
                        
                        
                           ’Asiasta vastaavan valiokunnan’ asemaan liittyviä oikeuksia käyttää asian käsittelyä johtava valiokunta. Käyttäessään näitä oikeuksia sen on kunnioitettava yhteistyöhön osallistuvan valiokunnan erikoisoikeuksia, etenkin noudatettava vilpittömän yhteistyön periaatetta aikataulun osalta ja kunnioitettava yhteistyöhön osallistuvan valiokunnan oikeutta määrittää tarkistukset, jotka jätetään täysistunnon käsiteltäviksi sen yksinomaisen toimivallan alalla.
                        
                     
                            
                        
                        
                           Jos asiasta vastaava valiokunta ei kunnioita yhteistyöhön osallistuvan valiokunnan erikoisoikeuksia, asiasta vastaavan valiokunnan päätökset ovat silti päteviä, mutta yhteistyöhön osallistuva valiokunta voi jättää tarkistuksia suoraan täysistunnon käsiteltäväksi yksinomaisen toimivaltansa rajoissa.”
                        
                     
         
               2.
            
            
               päättää lisätä työjärjestyksen 56 artiklan 3 kohtaan tulkinnan seuraavasti:
               
                            
                        
                        
                           ”Kun asia on palautettu valiokuntakäsittelyyn 3 kohdan nojalla, asian käsittelyä johtavan valiokunnan on, ennen kuin se päättää noudatettavasta menettelystä, annettava 50 artiklan mukaisen yhteistyöhön osallistuvan valiokunnan määrittää, mitkä tarkistukset kuuluvat sen yksinomaiseen toimivaltaan, etenkin tarkistukset, jotka on jätettävä uudestaan täysistunnon käsiteltäviksi.
                        
                     
                            
                        
                        
                           Tämän artiklan 3 kohdan toisen alakohdan mukaisesti vahvistettua määräaikaa sovelletaan asiasta vastaavan valiokunnan parlamentille antamaan suulliseen tai kirjalliseen selvitykseen. Se ei vaikuta menettelyn jatkamiseen sopivimman hetken määrittämiseen täysistunnossa.”
                        
                     
         
               3.
            
            
               kehottaa puhemiestä välittämään tämän päätöksen tiedoksi neuvostolle ja komissiolle.